Droba, Juraj, poslanec NR SR (2011-03-30):
Ďakujem za slovo. Vážený pán predseda, vážený pán minister, vážené kolegyne, kolegovia, dovoľte mi predniesť spoločnú správu výborov Národnej rady Slovenskej republiky o prerokovaní Správy o plnení úloh zahraničnej politiky Slovenskej republiky v roku 2010 vo výboroch Národnej rady Slovenskej republiky. Správu pridelil predseda Národnej rady Slovenskej republiky svojím rozhodnutím č. 257 z 23. februára 2011 na prerokovanie Výboru Národnej rady Slovenskej republiky pre európske záležitosti, Zahraničnému výboru Národnej rady Slovenskej republiky a Výboru Národnej rady Slovenskej republiky pre ľudské práv a národnostné menšiny. Za gestorský výbor určil Zahraničný výbor Národnej rady Slovenskej republiky. Výbory, ktorým bol materiál pridelený, prerokovali tento v určenej lehote. Výbor Národnej rady Slovenskej republiky pre európske záležitosti uznesením zo 14. marca 2011 č. 83, Výbor Národnej rady Slovenskej republiky pre ľudské práva, národnosti a postavenie žien uznesením z 21. marca 2011 č. 37 a Zahraničný výbor Národnej rady Slovenskej republiky uznesením zo 17. marca 2011 č. 47 odporučili Národnej rade Slovenskej republiky zobrať správu na vedomie. Gestorský výbor na základe výsledku rokovania výborov a stanovísk poslancov gestorského výboru odporúča Národnej rade Slovenskej republiky zobrať na vedomie Správu o plnení úloh zahraničnej politiky Slovenskej republiky v roku 2010. Gestorský výbor zároveň odporučil zlúčiť na schôdzi Národnej rady Slovenskej republiky rozpravu k Zameraniu zahraničnej politiky Slovenskej republiky na rok 2011, čo je tlač 262, a Správe o plnení úloh zahraničnej politiky Slovenskej republiky v roku 2010 (tlač 263). Spoločná správa výborov Národnej rady Slovenskej republiky o prerokovaní Správy o plnení úloh zahraničnej politiky Slovenskej republiky v roku 2010 vo výboroch Národnej rady Slovenskej republiky, čo je tlač 263a, bola schválená uznesením Zahraničného výboru Národnej rady Slovenskej republiky č. 61 z 22. marca 2011. Týmto uznesením ma výbor zároveň poveril plniť úlohy spoločného spravodajcu. Ďakujem pekne, pán predseda. Otvorte, prosím, rozpravu k tomuto bodu rokovania, resp. asi by som mal ešte predniesť aj druhú správu zároveň, keďže sme zlúčili obidva body. (Reakcia predsedajúceho.) Dobre. Takže tým, že sme zlúčili rozpravu k obidvom bodom programu, tak prednesiem aj druhú správu. Vážený pán predseda, vážený pán minister, vážené kolegyne, kolegovia, dovoľte mi predniesť spoločnú správu výborov Národnej rady o prerokovaní Zamerania zahraničnej politiky Slovenskej republiky na rok 2011 vo výboroch Národnej rady. Zameranie zahraničnej politiky Slovenskej republiky na rok 2011, čo je tlač 262, pridelil predseda Národnej rady svojím rozhodnutím č. 257 zo dňa 23. februára 2011 na prerokovanie Výboru Národnej rady pre európske záležitosti, Zahraničnému výboru Národnej rady, Výboru Národnej rady pre ľudské práva a národnostné menšiny. Za gestorský výbor určil Zahraničný výbor Národnej rady. Výbor Národnej rady pre európske záležitosti uznesením zo 14. marca 2011 č. 82, Výbor Národnej rady pre ľudské práva, národnosti a postavenie žien uznesením z 21. marca 2011 a Zahraničný výbor Národnej rady uznesením zo 17. marca 2011 odporučili Národnej rade zobrať na vedomie Zameranie zahraničnej politiky Slovenskej republiky na rok 2011. Gestorský výbor na základe výsledku rokovania výborov a stanovísk poslancov gestorského výboru odporúča Národnej rade zobrať na vedomie Zameranie zahraničnej politiky Slovenskej republiky na rok 2011. Gestorský výbor zároveň odporučil zlúčiť na schôdzi Národnej rady rozpravu k Zameraniu zahraničnej politiky Slovenskej republiky na rok 2011 a k Správe o plnení úloh zahraničnej politiky Slovenskej republiky v roku 2010. Spoločná správa výborov Národnej rady o výsledku prerokovania Zamerania zahraničnej politiky Slovenskej republiky na rok 2011 vo výboroch Národnej rady bola schválená uznesením Zahraničného výboru Národnej rady č. 62 dňa 22. marca 2011. Týmto uznesením ma výbor zároveň poveril plniť úlohu spoločného spravodajcu. Ďakujem pekne. Pán predseda, otvorte, prosím, rozpravu k tomuto bodu rokovania.